Uznesenie Európskeho parlamentu o návrhu opravného rozpočtu Európskej únie č. 4/2006 na rozpočtový rok 2006, oddiel III - Komisia (11298/2006 - C6-0247/2006 - 2006/2149(BUD))



Úradný vestník 306 E , 15/12/2006 S. 0274 - 0275



P6_TA(2006)0377 Návrh opravného rozpočtu č. 4/2006 Uznesenie Európskeho parlamentu o návrhu opravného rozpočtu Európskej únie č. 4/2006 na rozpočtový rok 2006, oddiel III - Komisia (11298/2006 — C6-0247/2006 — 2006/2149(BUD)) Európsky parlament, - so zreteľom na Zmluvu o založení Európskeho spoločenstva, a najmä na jej článok 272 ods. 4 predposledný pododsek, - so zreteľom na Zmluvu o založení Európskeho spoločenstva pre atómovú energiu, a najmä na jej článok 177, - so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [1], a najmä na jeho články 37 a 38, - so zreteľom na všeobecný rozpočet Európskej únie na rozpočtový rok 2006 prijatý s konečnou platnosťou 15. decembra 2005 [2], - so zreteľom na Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu [3], - so zreteľom na predbežný návrh opravného rozpočtu Európskej únie č. 4/2006 na rozpočtový rok 2006, ktorý Komisia predložila 16. júna 2006 (SEK(2006)0760), - so zreteľom na návrh opravného rozpočtu č. 4/2006 zostavený Radou 17. júla 2006 (11298/2006 — C6-0247/2006), - so zreteľom na článok 69 a prílohu IV rokovacieho poriadku, - so zreteľom na správu Výboru pre rozpočet (A6-0284/2006), A. keďže návrh opravného rozpočtu č. 4/2006 sa týka príjmovej časti rozpočtu a obsahuje niekoľko prvkov, ktoré majú vplyv na výšku príspevkov členských štátov do vlastných zdrojov Spoločenstva, B. keďže tieto prvky sa vzťahujú na ročnú revíziu odhadov tradičných vlastných zdrojov, základov DPH a HNP a na technické prepočítanie príspevkov potrebných na financovanie spätnej úhrady rabatu Spojeného kráľovstva, ako aj na prebytok garančného fondu na vonkajšie opatrenia z roku 2005, C. keďže Európska rada na svojom zasadnutí v decembri 2005 v Bruseli vyzvala Komisiu, aby uskutočnila hĺbkovú a rozsiahlu revíziu všetkých oblastí príjmov a výdavkov EÚ, vrátane rabatu Spojeného kráľovstva a predložila správu spolu s príslušnými návrhmi v období 2008/2009, D. keďže pri uskutočňovaní tejto revízie a zostavovaní svojich návrhov musí Komisia prihliadať na prácu a odporúčania Európskeho parlamentu, tak ako to ustanovuje vyhlásenie č. 3, ktoré je prílohou Medziinštitucionálnej dohody o rozpočtovej disciplíne a riadnom finančnom hospodárení zo 17. mája 2006 [4], E. keďže Európsky parlament začal dialóg s národnými parlamentmi s cieľom spoločne prispieť k tejto plánovanej komplexnej revízii systému vlastných zdrojov pri plnom rešpektovaní svojich zavedených práv, 1. schvaľuje návrh opravného rozpočtu č. 4/2006 bez zmien a doplnení; 2. poveruje svojho predsedu, aby toto uznesenie postúpil Rade a Komisii. [1] Ú. v. ES L 248, 16.9.2002, s. 1. [2] Ú. v. EÚ L 78, 15.3.2006. [3] Ú. v. ES C 172, 18.6.1999, s. 1. Dohoda naposledy zmenená rozhodnutím Európskeho parlamentu a Rady 2005/708/ES (Ú. v. EÚ L 269, 14.10.2005, s. 24). [4] Ú. v. EÚ C 139, 14.6.2006, s. 1. --------------------------------------------------